แบงก์กรุงเทพโกยกำไรตามคาด6,221 ล้านบาท
ธนาคารกรุงเทพ (BBL)มีผลการดำเนินงานงวดไตรมาส3 ปีนี้ ออกมาดีตามคาด โดยกำไรสุทธิ&nbsp;&nbsp;&nbsp; 6,221.18&nbsp; ล้านบาท&nbsp; คิดเป็นกำไรหุ้นละ 3.26บาท&nbsp;&nbsp;&nbsp;
21 ต.ค. 2553

ธนาคารกรุงเทพ (BBL)มีผลการดำเนินงานงวดไตรมาส3 ปีนี้ ออกมาดีตามคาด โดยกำไรสุทธิ    6,221.18  ล้านบาท  คิดเป็นกำไรหุ้นละ 3.26บาท   
นายชาติศิริ โสภณพนิช กรรมการผู้จัดการใหญ่ BBL กล่าวว่า ธนาคารยังคงได้รับอานิสงส์จากภาวะเศรษฐกิจของประเทศที่ปรับตัวดีขึ้น ทำให้ อัตราการใช้กำลังการผลิตของภาคอุตสาหกรรมมีแนวโน้มสูงขึ้น ซึ่งจะส่งผลให้ความต้องการสินเชื่อสูงขึ้นด้วย สอดคล้องกับการลงทุนเพิ่มเติมเพื่อขยายหรือปรับปรุงการผลิต ตลอดจนเศรษฐกิจที่เจริญเติบโตอย่างต่อเนื่อง ทั้งนี้ ณ วันที่ 30 ก.ย. 2553 ธนาคารมีเงินให้สินเชื่อจำนวน 1,166,487 ล้านบาท ขยายตัว 23,200 ล้านบาทหรือเพิ่มขึ้น2%  เมื่อเทียบกับสิ้นปี 2552 ส่วนเงินฝากลดลง 0.6%  คงเหลือจำนวน 1,352,306 ล้านบาท 
ในไตรมาส3 ธนาคารมีรายได้ดอกเบี้ยสุทธิเพิ่มขึ้น1.5% จากไตรมาส 2  และส่วนต่างอัตราดอกเบี้ยสุทธิใกล้เคียงกับไตรมาสก่อนหน้าที่ 3%ธนาคารมีค่าใช้จ่ายดอกเบี้ยเงินฝากเพิ่มขึ้น 310 ล้านบาทและมีรายได้จากเงินลงทุนลดลง 264 ล้านบาท ชดเชยด้วยรายได้ดอกเบี้ยจากเงินให้สินเชื่อที่เพิ่มขึ้น 512 ล้านบาท ส่วนรายได้ที่มิใช่ดอกเบี้ยลดลง 1,240 ล้านบาทจากไตรมาส 2 ปี 2553 เนื่องจากในไตรมาสที่แล้วธนาคารมีการบันทึกกำไรจากการขายเงินลงทุนในธนาคารสินเอเซีย สาหรับรายได้ค่าธรรมเนียมที่เพิ่มขึ้น 4.9% ส่วนใหญ่จากค่าธรรมเนียมบริการบัตรเครดิต บริการชำระเงิน และบริการวาณิชธนกิจ ณ วันที่ 30 ก.ย. 2553 สินเชื่อด้อยคุณภาพมีจำนวน 54,144 ล้านบาท ลดลง 983 ล้านบาทจากไตรมาสที่แล้ว  และธนาคารมีการตั้งค่าใช้จ่ายสำรองหนี้สูญและหนี้สงสัยจะสูญจำนวน 1,811.8 ล้านบาท ส่งผลให้ธนาคารมีค่าสารองเผื่อหนี้สงสัยจะสูญทั้งหมด  72,599 ล้านบาท คิดเป็นอัตราส่วนสำรองค่าเผื่อหนี้สงสัยจะสูญต่อสินเชื่อด้อยคุณภาพแข็งแกร่งที่ 134.1% ด้านราคาหุ้น BBL ทรงตัวแถว 155 บาทต่อหุ้น